ત્યાં ડો. હિરેનને અચાનક કંઈક યાદ આવતા બોલ્યા કે, ‘‘અરે, એ વખતે શ્રી જય વસાવડાના વક્તવ્યનું આયોજન કરવામાં પણ કેટલી મુશ્કેલી પડી હતી....!’’ એટલે સ્વાતિએ પૂછ્યું કે ‘‘કેમ શું થયું હતું ?’’ તો ડો. પાર્થે જણાવ્યું કે, ‘‘અમે અમારા એક ENT ના પ્રોફેસરની ઓળખાણથી શ્રી જય વસાવડાનો સંપર્ક સાધ્યો હતો અને એમને આ કાર્યક્રમમાં વક્તવ્ય આપવા માટે વિનંતી કરી હતી અને અમારી વિનંતીને માન આપીને તેઓ ‘જીંદગી એક સફર હૈ સુહાના’ પર વક્તવ્ય આપવાના હતા. એટલે અમે બધાએ એની જાહેરાત કરી દીધી હતી. બધા JV ને સાંભળવા ખૂબ ઉત્સુક હતા. પરંતુ બરાબર ફંક્શનના ૧ દિવસ અગાઉ JV નો કોલ આવ્યો કે અમુક કારણોસર એમનાથી આ કાર્યક્રમમાં હાજરી નહી આપી શકાય...!! અને ખલાસ...!! અમે લોકો સખત Tension માં આવી ગયા. કેમકે Invitation Card માં પણ JV ના વક્તવ્ય વિશે છપાઈ ગયું હતું....! રાત્રે અંતે ઘણા પ્રયત્ન પછી Dean Sir ને અમે પરિસ્થિતિ સમજાવી. અંતે અમારી લાગણીને માન આપીને, કોઈ રીતે પોતાના અનિવાર્ય કાર્યક્રમમાં ફેરફાર કરીને પણ JV Sir આવ્યા અને આ કાર્યક્રમ એકદમ સુપરહિટ રહ્યો ! આ માટે JV Sir નો હું આજે પણ આભારી છું અને આ સફળતાએ અમને કંઈક વિશેષ કરવા પ્રેર્યા.